AD10-5+-+Gruppe+1

Gruppe 1 - Jakob Rossing, Rune Odsgaard, Morten Hølmkjær og Frederik Riise.

Idrætsorienteringsløb i nærmiljøet.


 * Lærervejledning**

Eleverne skal benytte smartphones til at navigere et kort med fem poster, der hver især har øvelser der relaterer sig til styrke og adræthedsøvelser inden for idræt som kan overføres til idrætsgrene som fx redskabsgymnastik eller pakour. Løbet er på tid, og eleverne bliver sendt af sted forskudt af hinanden, og til forskellige poster på ruten. Orienteringsløbet er delt op i fem poster med QR-koder fordelt på hver post. QR-koden linker til en Youtubefilm, der viser, hvilken øvelse der skal udføres før deltagerne kan fortsætte til næste post. Videoen foreviser øvelsen eksemplarisk, men der er mulighed for at elever, der ikke besidder styrken eller teknikken til at udføre øvelsen, kan lave en variation på samme post. Denne variation står beskrevet under viden sammen med information om, hvilken post deltagerne dernæst skal løbe til. Eleverne bliver delt i grupperne efter lærerens ønske, men vi anbefaler et sted mellem 2-4 i hver gruppe. På posterne skal eleverne benytte smartphones til at optage hinandens udførelse af den pågældende øvelse. Når løbet er afsluttet og alle er kommet i mål, skal eleverne uploade deres film af øvelserne så disse kan bruges fremadrettet i evaluering og individuelle målsætninger. Ydermere skal dette løb bruges som afsæt for at arbejde med elevernes individuelle progression inden for det fysiske og orienteringsmæssige felt.


 * Trinmål og didaktik**

Trinmålet for 7. klasse under "krop og muligheder" lyder: Eleven skal kunne gennemføre orienteringsaktiviteter i forskelligt terræn. Derudover tager løbet også afsæt i trinmålene for bl.a. redskabsgymnastik og andre styrke og koordinationsbaserede øvelser. Et orienteringsløb bygget op med både løb, spring, balance, styrke og selvfølgelig orienteringen selv, favner således bredt inden for de idrætsfaglige trinmål.

Didaktisk tager orienteringsløbet udgangspunkt i den didaktiske relationsmodel.


 * Læringsforudsætninger**

I orienteringsløbet er der rig mulighed for at tage hensyn og for elevernes forskellige læringsforudsætninger. Læreren har mulighed for at differenciere øvelsens sværhedsgrad både hvad angår teknik og kvantitet. Dette kan gøres ved at opdele grupperne således at elever med de samme forudsætninger for at udføre øvelsen bliver placeret i samme gruppe.


 * Rammefaktorer**

Rammerne for orienteringsløbet kan variere med placeringen af løbet. Det kan både foregå i et urbant eller naturligt miljø. Det vigtigste er, at der kommer afstand mellem posterne, og at placeringerne af posterne fordrer en korrekt udførelse af øvelserne.


 * Mål**

Målet med orienteringsløbet er at eleverne skal få både et kendskab og en kompetence til at bruge nærmiljøet til at træne på en sjov og motiverende måde. Løbets mulighed for at differenciere på øvelsesniveau gør, at hver enkelt elev løbende kan sætte sig individuelle målsætninger, både før under og efter løbet. For nogle vil det således være et mål at gennemføre og finde alle poster, mens der for andre vil være et mål både at gennemgøre, udføre øvelserne korrekt og samtidig få en god tid. Målet er også at eleverne ved at komme væk fra de vante idrætsrammer og øvelser skal få lyst til at bruge sin krop aktivt og uden for de fastsatte foreningsrammer. Et kendskab til træning i nærmiljøet vil således give eleverne forudsætninger for nemt og individuelt at kunne træne med udbytte. Der vil også være rig mulighed for at lave en progression i idtrætsundervisningen med dette orienteringsløb. Når eleverne mestrer øvelserne og orienteringskunsten kan læreren således arrangere ture til evt. en perkeur-park eller en skov, hvor udfordringerne er større og hvor eleverne kan sætte sig nye individuelle mål.


 * Læreprocessen**

Læreprocessen i orienteringsløbet er oplevelsesorienteret, fordi hver enkelt elev får mulighed for selv at tilrettelægge sin løbsrute og til dels også udførelsen af øvelserne. Fremvisningen af øvelserne i videonerne er eksemplarisk, men de giver også mulighed for at eleverne selv kan variere øvelsen til enten at blive nemmere eller sværere. Den første gang løbet afholdes anbefales det at eleverne guides rammefast gennem løbet og øvelserne. Med mere øvelse og mestring kan eleverne få mulighed for i fællesskab med læreren at planlægge og afholde flere løb. På denne måde bliver der også åbnet for andre læreprocesser i forløbet.


 * Vurdering**

Eleverne kan vurdere hinanden ud fra de film som de har lagt op på www.youtube.com, og de vil kunne se hvilke, der kom først og hvem der udførte øvelserne bedst. På denne måde får eleverne ikke kun et distanceret forhold til de øvelser, som de skal udføre i idræt, men derimod et ejerskabsforhold til løbet og det indhold som de skulle gennemføre. Dette vurderingspunkt og den fælles evaluering som man kan knytter hertil i klassen, kan bruges i de fremadrettede læreprocesser således at eleverne bedre og mere kvalificeret kan planlægge og gennemføre et nyt løb i samarbejde med læreren. Det er også et glimrende redskab for læreren til at dokumentere fremskridt hos den enkelte elev og til at bruge i samtaler med den enkelte elev om dennes fremskridt og nye målsætninger.


 * QR koder**